Акрамя таго, цікавыя экспанаты прадставілі ўстановы адукацыі — Віцебскі дзяржаўны тэхналагічны ўніверсітэт, Глінская сярэдняя школа Докшыцкага раёна, музей “Гісторыя Заронаўскага краю”, школьныя музеі вёскі Вымна Віцебскага і вёскі Ляды Дубровенскага раёнаў. Пэўная частка аўтэнтычных экспанатаў, а таксама адноўленыя святочныя строі былі ўзяты з музейных фондаў цэнтраў і дамоў рамёстваў вобласці. Аўтарамі-складальнікамі і дызайнерамі афармлення кнігі выступілі вядучыя метадысты абласнога метадычнага цэнтра народнай творчасці Ніна Бабровіч і Людміла Вакар, намеснік дэкана мастацка-графічнага факультэта ВДУ імя П.М.Машэрава Галіна Бабровіч.